stanford-oval/wikipedia huggingface dataset:
Minecraft Earth

| --- | --- |

 כללי
 תאריך הוצאה:  17 באוקטובר 2019 (גישה מוקדמת)
 סוגה:  מציאות רבודה, ארגז חול, משחק וידאו מבוסס מיקום
 פיתוח:  Mojang Studios
 הוצאה לאור:  Xbox Game Studios
 שפות:  קוריאנית, פורטוגזית, רוסית, סינית, יפנית, גרמנית, איטלקית, צרפתית, ספרדית, בפסקה זו רשומה אחת נוספת שטרם תורגמה 
 הפצה:  Mojang Studios
 סדרה:  מיינקראפט
 כלי משחק:  מציאות רבודה, OpenStreetMap, Minecraft: Bedrock Edition 
 דרישות תוכנה
 מנוע משחק:  OpenGL
 מצבי משחק:  שחקן יחיד   רב משתתפים
 פלטפורמות:  אנדרואיד, iOS
 המשחק הקודם:  מיינקראפט דאנג'נס
 
 אתר רשמי
 
Minecraft Earth היה משחק וידאו מסוגת ארגז חול במציאות רבודה, שפותח על ידי Mojang Studios ופורסם על ידי Xbox Game Studios. המשחק הוא ספין אוף של משחק הווידאו מיינקראפט. המשחק הוכרז במאי 2019 והיה זמין באנדרואיד וב-iOS. המשחק הופץ בצורה חינמית, ושוחרר לראשונה בגישה מוקדמת ב-17 באוקטובר 2019. המשחק קיבל את העדכון הסופי בינואר 2021 והושבת רשמית ב-30 ביוני באותה שנה.
משחקיות

בדומה למיינקראפט, Minecraft Earth התרכז סביב בנייה, איסוף משאבים וחקירת העולם. המשחק השתמש באותו מנוע משחק כמו גרסאות אחרות של מיינקראפט. ב"מצב בנייה " (build mode), שחקנים יכלו לבנות מבני מציאות רבודה על "לוחות בנייה" (Buildplates) בשיתוף פעולה עם שחקנים אחרים, ואז לחקור אותם בגודל מלא באמצעות "מצב משחק" (play mode). גם במצב בנייה וגם במצב משחק, לוחות הבנייה הונחו על העולם האמיתי באמצעות מציאות רבודה ומצלמת הטלפון. שחקנים יכלו לבנות על ידי איסוף משאבים במפה של המשחק ועל ידי השלמת "הרפתקאות" שעשויות להיות חידות, משימה ספציפית או מיקום וירטואלי עם ישויות עוינות שצריך להביס כגון דרקון הסוף - ender dragon.
Minecraft Earth כלל סוגים רבים ושונים של ישויות במשחק, שהן וריאציות בלעדיות של הישויות במיינקראפט. למשחק היו שני מטבעות: "אודמים" (rubies) ו"מיינקוינס". ניתן היה להרוויח מטבעות אודם באמצעות משחק או רכישה בכסף אמיתי, וניתן היה להשתמש בהם לרכישת פריטים המשפיעים על המשחק כגון לוחות בנייה. מיינקוינס, שנמצאים בכל מהדורות הסלע של מיינקראפט, ניתן היה לרכוש רק בכסף אמיתי והם שימשו לרכישת פריטי קוסמטיקה, כמו חבילות טקסטורה וסקינים.
פיתוח

Minecraft Earth משתמש במידע מ-OpenStreetMap למידע על מפות. המשחק נבנה על Microsoft Azure בגלל תכונות המציאות הרבודה שלו. המשחק היה חינמי, ותמך בטלפונים חכמים של אנדרואיד ו-iOS.
במהלך ועידת המפתחים Build של מיקרוסופט בשנת 2015, צוות הולולנס של מיקרוסופט חשף גרסת מציאות רבודה של מיינקראפט. ב-8 במאי 2019, שוחרר טריילר ראשוני שהראה חזיר מלוכלך מבוץ. Minecraft Earth הוכרז במהלך יום השנה העשירי של מיינקראפט במאי 2019. מיקרוסופט יצרו אתר עבור שחקנים כדי להירשם לבטא הסגורה ששוחררה באמצע 2019, והם התכוונו לשחרר את המשחק בהשקה הדרגתית. משחק רב-משתתפים הוצג בכנס המפתחים העולמי של אפל ביוני 2019.
שחרור

גרסת בטא סגורה שוחררה לראשונה ל-iOS ב-16 ביולי 2019 בסיאטל ובלונדון, לאחר מכן בסטוקהולם, טוקיו ומקסיקו סיטי במהלך היומיים הבאים. משתמשי אנדרואיד בערים אלו קיבלו גישה לגרסת הבטא הסגורה ב-30 באוגוסט 2019. Minecraft Earth שוחרר לראשונה בגישה מוקדמת באיסלנד ובניו זילנד ב-17 באוקטובר 2019, והתגלגל לאט לאט למדינות אחרות בשבועות הבאים, למשל לארצות הברית בנובמבר. המשחק הועמד להורדה בכל העולם ב-11 בדצמבר 2019 (הוא אינו זמין בסין, קובה, איראן, מיאנמר, סודאן, עיראק, איחוד האמירויות הערביות ועוד).
ב-5 בינואר 2021, Mojang Studios הוידעו כי הם משחררים את הגרסה האחרונה של Minecraft Earth, תוך ציון מגפת הקורונה כגורם עיקרי. Mojang הוסיפו כי הם יסיימו את התמיכה ב-Minecraft Earth ב-30 ביוני 2021.
ביקורות

"Newshub" תיארו את המשחק כ"שאפתני מאוד". חברת המחקר "Sensor Tower" דיווחה שהמשחק הורד כ-1.4 מיליון פעמים בשבוע הראשון לשחרורו, עם 1.2 מיליון מההורדות מארצות הברית.
ביקורות > פרסים

המשחק היה מועמד בקטגוריית "משחק ה-VR/AR הטוב ביותר" בטקס פרסי מבקרי המשחקים, וזכה בפרס Dreamland של קוני איילנד למ"שחק AR/VR הטוב ביותר" בטקס פרסי המשחקים של ניו יורק. מגזין TIME ציינו את Minecraft Earth כאחד ממאה ההמצאות הטובות ביותר לשנת 2019.
הערות שוליים

1 2  Minecraft Earth will shut down in June, באתר TC
↑  Minecraft Earth Ends This Summer, באתר kotaku
↑  Mojang Announces To Shut Down Minecraft Earth Permanently, באתר MGH
1 2  MINECRAFT EARTH COMING TO AN END, באתר הרשמי של מיינקראפט
↑  Minecraft Earth busts out of the box as a Pokemon Go-inspired mobile AR game, באתר PCWorld
1 2  Minecraft Earth FAQs, באתר הרשמי של מיינקראפט
↑  'Minecraft Earth' makes the world your augmented reality playground, באתר engadget
↑  Minecraft Earth is Microsoft’s wild shot at the next Pokemon Go-style AR blockbuster, באתר Polygon
↑  MINECRAFT EARTH GOES A STEP BEYOND POKÉMON GO TO COVER THE WORLD IN BLOCKS, באתר THE VERGE
1 2  HoloLens games are too good for HoloLens, באתר THE VERGE
↑  Is a new Minecraft AR game coming?, באתר של BBC
↑  Minecraft: AR game Minecraft Earth and Minecon announced on 10th birthday, באתר של BBC
↑  Microsoft demos Minecraft Earth at Apple’s WWDC event, באתר THE VERGE
↑  Minecraft Earth starts rolling out in beta in Seattle and London, באתר TC
↑  Minecraft Earth Android beta launches in five cities, באתר THE VERGE
↑  'Minecraft Earth' beta is available on Android -- in five cities, באתר engadget
↑  Minecraft Earth Early Access Begins Today With Iceland & New Zealand, באתר Android Headlines
↑  Minecraft Earth is available in the US for fans hoping to play the AR game early, באתר CNN Business
↑  Minecraft Earth, ציוץ ברשת החברתית טוויטר
↑  Minecraft Earth Builds Up 1.4 Million Downloads After U.S. Rollout, באתר Sensor Tower
↑  E3 2019 Game Critics Awards – Final Fantasy 7 Remake wins Best of Show, באתר VG24/7
↑  The New York Video Game Awards 2020 Winners Revealed; The Outer Worlds Takes Game of the Year, באתר Dual SHOCKERS
↑  Best Inventions 2019 100 innovations making the world better, smarter and even, באתר TIME
| Mojang Studios |
| --- | --- | --- |
| משחקי וידאו | מיינקראפט • Caller's Bane •  Minecraft: Story Mode • Cobalt • (אנ') Crown and Council • (אנ') Cobalt WASD • ‏Minecraft Earth • מיינקראפט דאנג'נס • Minicraft (אנ') |  |
| אנשי מפתח | מרקוס פרסון • ינס ברגנסטן • נתן אדמס • C418 • לנה ריין |  |
מייק דאנליבי (פוליטיקאי)

מייק ג'יימס דאנליבי (באנגלית: Mike J. Dunleavy; נולד ב-5 במאי 1961) הוא פוליטיקאי אמריקאי המכהן כמושל מדינת אלסקה החל מ-3 בדצמבר 2018. מטעם המפלגה הרפובליקנית, הוא היה חבר בסנאט של אלסקה בשנים 2013–2018, כנציגה של מחוז E.
ביוגרפיה

דאנליבי נולד בסקרנטון שבפנסילבניה. הוא מוסמך בחינוך מאוניברסיטת אלסקה בפיירבנקס. באוגוסט 2012, בבחירות המקדימות שנערכו במפלגה הרפובליקנית, החליט דאנליבי להתמודד מול הסנאטורית המכהנת לינדה מנארד. הוא זכה בבחירות אלו עם כ-2,802 קולות, שהם 57.42% מקולות הבוחרים. ב-6 בנובמבר 2012, יום הבחירות הכלליות, התמודד לסנאט של אלסקה ללא התנגדות וזכה ל-11,724 קולות (94.24%).
ב-2017 הודיע דאנליבי כי בכוונתו להתמודד למושלות אלסקה בבחירות בארצות הברית ב-2018, אם כי נטש את המרוץ בספטמבר אותה השנה בעקבות בעיות לב. בדצמבר 2017, הכריז דאנליבי על חזרתו למרוץ. הוא התפטר ממושבו בסנאט של אלסקה ב-15 בינואר 2018, במטרה להתמקד בבחירות למושלות. הוא התמודד מטעם המפלגה הרפובליקנית מול המושל העצמאי והמכהן בעת הבחירות, ביל ווקר, ונציגה לשעבר של אלסקה בסנאט של ארצות הברית, מארק בגיץ'. מייק זכה בבחירות גוברנאטוריות עם קווין מאייר המכהן כסגן המושל. באוקטובר 2018 הודיע ווקר כי הוא משהה את מסע הבחירות לאחר שהעיר הערות בלתי-הולמות כלפי אישה. בבחירות הכלליות הביס דאנליבי את בגיץ' ונבחר למושל אלסקה. הוא נכנס לתפקידו ב-3 בדצמבר 2018.
הערות שוליים

↑  State of Alaska 2012 General Election November 6, 2012 Official Results, מחלקת הבחירות של אלסקה, 2012 (באנגלית)
| --- | --- |
בקרת זהויות :  GND: 117856391X  ISNI: 0000 0005 0107 1895  LCCN: no2020001769  VIAF: 9800155105801576320003   WorldCat (עם VIAF): 9800155105801576320003
המפרי מרשל

| --- | --- |

 לידה:  13 בינואר 1812 פרנקפורט, ארצות הברית 
 פטירה:  28 במרץ 1872 (בגיל 60) לואיוויל, ארצות הברית 
 מדינה:  ארצות הברית 
 מקום קבורה:  בית הקברות פרנקפורט, קנטקי 
 השכלה:  האקדמיה הצבאית של ארצות הברית 
 מפלגה:  המפלגה הוויגית 
 
תמונת דיוקן
המפרי מרשל (באנגלית: Humphrey Marshall;‏ 13 בינואר 1812 - 28 במרץ 1872) היה חבר הקונגרס האמריקאי במשך ארבע קדנציות לפני פרוץ מלחמת האזרחים, ובריגדיר גנרל בצבא הקונפדרציה וחבר הקונגרס של הקונפדרציה במהלכה.
ביוגרפיה

מרשל נולד בפרנקפורט שבקנטקי למשפחה מכובדת. הוא נקרא על שם סבו, שהיה חבר בית הנבחרים של מדינת קנטקי. דודו, ג'יימס בירני היה תומך נלהב בביטול העבדות, ושניים מדודניו - ויליאם בירני ודייוויד בירני שירתו כגנרלים בצבא האיחוד. דודן אחר שלו היה לימים סגן המושל של מדינת מישיגן.
מרשל סיים את לימודיו באקדמיה הצבאית "וסט פוינט" ב-1832 וקיבל דרגת לוטננט משנה (המקביל לסגן משנה בצה"ל). ב-1833 עזב את השירות הצבאי והחל בלימודי משפטים. באותה שנה הצטרף ללשכת עורכי הדין ועסק בעריכת דין במשך שנתיים בעיירת הולדתו, לפני שעבר ללואיוויל. הוא שירת במיליציה של המדינה, וב-1846 קודם לדרגת קולונל (מקביל לאלוף-משנה) ברגימנט חיל הפרשים השני של קנטקי, ונטל חלק במלחמת מקסיקו. הוא השתתף בקרב בואנה ויסטה במסגרת צבאו של זאכרי טיילור. בתום המלחמה עבר לעסוק בחקלאות.
קריירה

ב-1849 נבחר כנציג מפלגת הוויגים מטעם המחוז השביעי של קנטקי לקונגרס ה-31 וה-32. הוא כיהן בתפקיד עד 4 באוגוסט 1852, עת נשלח כנציג דיפלומטי לסין. הוא שב לקנטקי ב-1854 ונבחר שוב לקונגרס, הפעם מטעם תנועת שאינם יודעים דבר. לאחר שתי כהונות נוספות סירב מרשל להתמודד על כהונה חמישית.
בבחירות של 1860 תמך מרשל במועמדותו של ג'ון ברקינברידג', והטיף לשמירה על הנייטרליות של קנטקי במאבק בין מדינות הדרום למדינות הצפון, אך מאמציו העלו חרס וקנטקי נכבשה על ידי חיילי האיחוד. בעקבות זאת התגייס מרשל לצבא הדרום בדרגת בריגדיר גנרל (מקביל לתת-אלוף). הוא הוצב במערב וירג'יניה, אך השתתף בלחימה מועטה בלבד. בינואר 1862 הוא נוצח בקרב שולי במזרח קנטקי מול כוחותיו של ג'יימס גרפילד, והסיג את כוחותיו. ב-15-17 במאי הוביל מרשל לניצחון בקרב אחד בוירג'יניה המערבית, וציפה שבעקבות הניצחון יינתן לו תפקיד בולט יותר בלחימה. משלא קיבל תפקיד כפי שביקש, פרש מהפיקוד ביוני 1862. עד מהרה הוא שב לצבא והשתתף במבצעיו של ברקסטון בראג בקנטקי בסתיו 1862. לאחר שפרש שוב מהצבא ביוני 1863, עבר מרשל לריצ'מונד שבווירג'יניה, וחזר לעסוק בעריכת דין. בנובמבר אותה שנה הוא נבחר לקונגרס הקונפדרציה השני כנציג המחוז השמיני של קנטקי, אך עם התמוטטות מדינות הדרום הוא ברח לטקסס. בתום המלחמה עבר מרשל לניו אורלינס, ואזרחותו הושבה לו על ידי הנשיא אנדרו ג'ונסון בדצמבר 1867. לאחר מכן שב ללואיוויל ופתח שם משרד לעריכת דין. הוא נפטר בלואיוויל ונקבר בעיירת הולדתו פרנקפורט.
אסביירג (כדורגל)

ה"בלו ווטר", אצטדיונה הביתי של אסביירג, 2011
אסביירג פוינד בולדקלובר 1924 (בדנית: Esbjerg forenede Boldklubber 1924; בתרגום חופשי: "מועדון הכדורגל המאוחד אסביירג 1924", בקיצור: Esbjerg fB או EfB או פשוט אסביירג) הוא מועדון כדורגל דני, מהעיר אסביירג שבדנמרק. המועדון נוסד ב-1924 כמיזוג של שני מועדונים, וזכה ב-5 אליפויות ליגת העל הדנית ובשלושה גביעים דנים. הקבוצה הבוגרת משחקת את משחקי הבית שלה באצטדיון "Blue Water Arena" או בלו ווטר - שמהווה את ביתה מאז 1955.
היסטוריה

המועדון נוסד בשנת 1924 לאחר מיזוג שתי קבוצות כדורגל מהעיר אסביירג ועד לעונת 1932/1933 שיחק בליגה השנייה בדנמרק. בעונה זו עלה מהליגה השנייה לליגת העל הדנית ושיחק בליגה הראשונה במשך 6 עונות רצופות. בסוף עונת 1937/1938 ירד מהליגה הראשונה לליגה השנייה בדנמרק. המועדון שיחק בליגה השנייה עד עונת 1948/1949 שבסיומה עלה מהליגה השנייה לליגה הראשונה.בשנת 1957 הגיע בפעם הראשונה לגמר הגביע הדני והפסיד לקבוצת אורהוס גימנסטיקפוינין.
המועדון חווה את תור הזהב שלו לאורך שנות ה-60 וה-70. בשנת 1961 זכה באליפות הראשונה שלו בהיסטוריה ובעונת 1961/1962 שיחק לראשונה במפעלים האירופאיים במסגרת גביע אירופה לאלופות. בשנת 1962 זכה באליפות השנייה והגיע בפעם השנייה לגמר הגביע הדני, אך הפסיד בגמר לקבוצת בולקלובן 1909. בשנת 1963 זכה באליפות השלישית שלו ובשנת 1964 זכה בפעם הראשונה בגביע הדני. בעונת 1964/1965 השתתף המועדון לראשונה בגביע אירופי - גביע אירופה למחזיקות גביע, אך הפסיד לקארדיף סיטי האנגלית. בשנת 1965 זכה באליפות הרביעית, מה שסגר עשור מוצלח במיוחד עם 4 אליפויות וגביע דני אחד. לאחר מכן המועדון דעך מעט אך עדיין התמודד בצמרת. הנפילה הגיעה בשנת 1969, אז סיים המועדון במקום האחרון בליגה הבכירה וירד לליגת המשנה לראשונה מזה 20 שנים.
המועדון שיחק בליגה השנייה משנת 1969 ועד שנת 1975. בשנת 1975 העפיל המועדון חזרה לליגה הדנית הבכירה. בשנת 1976 זכה בגביע הדני בפעם השנייה בתולדותיו ומצבו החל להשתפר גם במסגרת הליגה. בשנת 1978 הגיע לגמר הגביע הדני אך הפסיד לקבוצת בולקלובן פרם. בעונת 1978/1979 השתתף המועדון לראשונה בגביע אופ"א, אך הפסידה בשלב ה-16 האחרונות להרטה ברלין. בשנת 1979 זכה המועדון באליפות החמישית והאחרונה שלו עד להיום. בשנת 1985 הגיע לגמר הגביע הדני והפסיד לקבוצת לינגבי בולקלוב. המועדון המשיך לדעוך ובשנת 1986 ירד עוד פעם חזרה לליגה השנייה.
בשנת 1999 עלה שוב מהליגה השנייה לליגה הבכירה, אך לא שרד והספיק לשחק עונה אחת בלבד בליגה הראשונה לאחריה ירד חזרה לליגה השנייה. אחרי עונה אחת בליגה השנייה חזר לליגה הראשונה שוב. בעונת 2003/2004 המועדון סיים במקום השלישי בליגה.
בשנים 2006, 2008 הגיע לגמר הגביע הדני והפסיד לקבוצות ראנס וברונדבי בהתאמה. בסיום עונת 2010/2011 ירד לליגה השנייה ואחרי עונה אחת בליגה השנייה, המועדון עלה חזרה לליגה הראשונה. בשנת 2013 זכה בגביע הדני בפעם השלישית בתולדותיו. בעונת 2014/2015 המועדון הגיע לחצי גמר הגביע.
בעונת 2016/2017 סיים המועדון במקום ה-14 בליגה וירד שוב לליגת המשנה, אך בעונה העוקבת העפיל חזרה לליגה הבכירה מהמקום השני. ב-2018/2019 סיים המועדון במקום השלישי בליגה הבכירה, אולם ב-2019/2020 ירד שוב המועדון לליגת המשנה הדנית.
תארים

ליגת העל הדנית (5 אליפויות ): 1961, 1962, 1963, 1965, 1979
סגנית האלופה (3 פעמים): 1955/1956, 1968, 1978
הגביע הדני: 3 זכיות
הישגים באירופה

גביע אירופה לאלופות :
שמינית גמר (2): 1962/1963, 1980/1981
גביע אופ"א :
שמינית גמר (1): 1978/1979
שחקנים בולטים

דנמרק הנס הנריק אנדרסן
דנמרק ג'נס יורן ברטלסן
דנמרק ג'ספר יורגנסן
דנמרק יאן כריסטיאנסן
דנמרק ג'ספר לאנג
דנמרק ג'רי לוסנה
דנמרק סורן פלסן
דנמרק יקוב פולסן
דנמרק סורן ריקס
דנמרק ג'ס טורופ
דנמרק מייקל ונדלבו
דנמרק לארס וינדה
אאורל

אֵאוֹרְל "הצעיר" (באנגלית: "‏Eorl "the Young) היה שר האֵאוֹתֵאוֹד ה-25 ומלך רוֹהָן הראשון בלגנדריום של טולקין.
ביוגרפיה > חיים בקרב האֵאוֹתֵאוֹד

אֵאוֹרְל נולד בארץ האֵאוֹתֵאוֹד בשנת 2485. הוריו היו לֵאוֹד ואשתו, ששמה לא ידוע. אביו, לֵאוֹד, עסק באילוף סוסי בר. יום אחד הוא תפס סייח לבן, שגדל להיות סוס שאיש לא הצליח לאלפו. לֵאוֹד ניסה לרכוב עליו, אך נפל מהסוס ומת כשראשו פגע בסלע. הסוס עצמו ברח. אֵאוֹרְל היה רק בן 16 במות אביו. הוא נשבע לנקום על מות אביו, אך כשגילה את הסוס, במקום לירות בו ולהורגו כנקמה קרא בקול גדול: ”גש הלום, רועץ-אדם, ויינתן לך שם חדש! פֵלָרוֹף הוא השם שאתן לך. אוהב אתה את חירותך, ועל זאת לא אאשימך. אבל עכשיו אתה חייב לי חוב-דמים גדול, ובגינו תסגיר לידי את חירותך עד סוף ימיך.” מאז רכב אֵאוֹרְל רק על גבו, ללא אוכף ורסן. לאחר מכן הנהיג אֵאוֹרְל את האֵאוֹתֵאוֹד 9 שנים, והבחין שארצם אינה מספיקה לעמו הרב.
ביוגרפיה > הקרב בשדה הקֶלֶבְּרַנְט

באחד הימים, אֵאוֹרְל שמע על מצוקתה של גוֹנְדוֹר כנגד הבַּלְכוֹת. הוא אסף צבא גדול של כ-7,000 פרשים וכמה מאות של קשתים רכובים. הוא יצא לדרך ולאחר מספר ימים הגיע לשדה הקרב. מצבם של אנשי גוֹנְדוֹר היה נורא, והם הלכו ונהדפו על ידי הבַּלְכוֹת. אֵאוֹרְל וצבאו הסתערו על הבַּלְכוֹת מאחור והפכו את פני הקרב; הבַּלְכוֹת נרמסו ונפוצו לכל עבר, בעוד שפרשיו של אֵאוֹרְל צדים אותם בשדה הקרב בזה אחר זה. כאות תודה לעזרתם במלחמה, קִירִיוֹן, שליט גוֹנְדוֹר, נתן לרוֹהִירִים את מחוז קָלֵנַרְד'וֹן שיתיישבו בו.
ביוגרפיה > הקרב בשדה הקֶלֶבְּרַנְט > שבועת אֵאוֹרְל

אֵאוֹרְל וקִירִיוֹן נפגשו על פסגת הָלִיפִירִיֵן. אֵאוֹרְל הביא עמו שלושה ממצביאיו. קִירִיוֹן הציע שם רשמית לתת את קָלֵנַרְד'וֹן לרוֹהִירִים. אֵאוֹרְל לקח את חניתו מנושא כליו ונעץ אותה בקרקע. לאחר מכן שלף את החרב מנדנה וזרק אותה באוויר. הוא תפס אותה שוב והניח אותה על הקרקע, אך עדיין החזיק בה, ואז הכריז: ”האזינו, כל העמים אשר אינם משתחווים לצל שבמזרח, כי מכוח מתנתו של שר מוּנְדְבּוּרְג נבוא להתגורר בארץ הקרויה בפיו קָלֵנַרְד'וֹן, ולכן אני נשבע בשמי ובשם האֵאוֹתֵאוֹד של הצפון כי בינינו לבין עם המערב הדגול תשכון ידידות-נצח: אויביהם יהיו אויבינו, צורכיהם יהיו צורכינו, וכל רעה, סכנה או התקפה שתבוא עליהם, ניחלץ לעזרתם בכל מאודנו עד כלות כוחנו. השבועה הזאת תעבור אל יורשַי, ככל אשר יבואו אחרַי בארצנו החדשה, ומי ייתן ויקיימוה בנאמנות אשר לא תוּפר, לבל יֵרד הצל עליהם ומאֵרה תיקחם.”
ביוגרפיה > מלך רוֹהָן

אֵאוֹרְל היה שליטה הראשון של ממלכת רוֹהָן, אך לא החזיק בתפקיד זה לזמן רב. הוא קבע את הבירה בפוֹלְד. הוא נספה באחד הקרבות נגד בני מזרח נוספים והמלוכה עברה לבנו, בְּרֵגוֹ.
ביאורים

1 2  לעידן השלישי
הערות שוליים

↑  "How Many Lords of Éothéod Were There?". Middle-earth & J.R.R. Tolkien Blog (באנגלית אמריקאית). 2013-10-10. נבדק ב-2025-01-02.
1 2  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1030
1 2 3  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1027
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 336
1 2  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1026
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 331
↑  Drout, Michael D. C. (2006). "Rohan". J.R.R. Tolkien Encyclopedia. United States. Routledge. p. 575. ISBN 978-0415969420. OCLC 71004244.
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 337-338
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 407
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 412
פרש רוֹהִירִי טיפוסי
שמואל הבר

| --- | --- |
הרב שמואל הבר
הרב שמואל הבר
 לידה:  1945 (בן 80 בערך) ישראל
 מדינה:  ישראל 
 השכלה:  מדרשיית נעם  ישיבת חברון כנסת ישראל  ישיבת ההסדר שעלבים 
 מקום פעילות:  קרני שומרון
 השתייכות:  ציונות דתית
 תחומי עיסוק:  הלכות צניעות, ישיבות הסדר
 חיבוריו:  את צנועים חכמה, טעם בעיקר
 
 תפקידים נוספים:  מראשי איגוד ישיבות ההסדר.
 
הרב שמואל יעקב הבר (נולד בשנת 1945) הוא רב ופוסק הלכה ישראלי מראשי ישיבת ההסדר קרני שומרון.
ביוגרפיה

נולד בישראל, למד במדרשית נעם, בישיבת חברון כנסת ישראל ובישיבת ההסדר שעלבים. שירת בגדוד 50 של הנח"ל המוצנח בפלוגת מ"כים ובחטיבת החרמון. במהלך שירותו לחם במלחמת ששת הימים, במלחמת ההתשה, במרדפים בבקעה, במלחמת יום הכיפורים ובמבצע שלום הגליל. לאחר שירותו הצבאי שימש כר"מ בישיבת ההסדר שעלבים.
בשנת ה'תש"ם (1980) הקים ביחד עם חברו, הרב אברהם קורצוייל, את ישיבת ההסדר קרני שומרון.
הרב הבר דוגל בלימוד התלמוד בשיטת אליבא דהלכתא.
ביוגרפיה > כתביו

את צנועים חכמה – החל משנת 2008 יצאה לאור סדרת ספריו העוסקת בהלכות צניעות הלבוש ובאיסורי קריבה לעריות. הסדרה מונה כיום חמישה כרכים.
קיצור את צנועים חכמה – קיצור ההלכות שנלמדות מהסדרה 'את צנועים חכמה'
טעם בעיקר – בירור סוגיות בהלכות הכשרת כלים
הסדר לכתחילה – מאמר העוסק בחובת השרות בצה"ל של תלמידי החכמים (הרבנים)
ביוגרפיה > חיים אישיים

נשוי ואב לתשעה, ומתגורר בקרני שומרון. בניו הרבנים אלעזר, יהושע ושמחה הם ר"מים בישיבת ההסדר. בתו נשואה לרב יעקב גיטלמן, רב היישוב מעלה שומרון.
הערות שוליים

| --- | --- |
בקרת זהויות :  NLI: 987007298622305171  LCCN: no2008030261  VIAF: 58882868   WorldCat (עם VIAF): 58882868 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
תעוזת התקווה

| --- | --- |

 מידע כללי
 מאת:  ברק אובמה
 שפת המקור:  אנגלית
 סוגה:  אוטוביוגרפיה, דעות פוליטיות
 הוצאה
 הוצאה:  Crown / Three Rivers Press
 תאריך הוצאה:  17 באוקטובר 2006 (כריכה קשה)
 מספר עמודים:  288
 פרסים
 פרס גרמי לאלבום ספוקן וורד (ברק אובמה, 2007) 
 סדרה
 ספר קודם:  חלומות מאבי 
 הספר הבא:  Of Thee I Sing 
 קישורים חיצוניים
 מסת"ב:  מסת"ב 0-307-23769-9
 
תעוזת התקווה (באנגלית: The Audacity of Hope) הוא ספרו השני של נשיא ארצות הברית ברק אובמה בו משלב את סיפורו האישי לצד הצגת משנתו הפוליטית. הספר אשר יצא לשווקים לראשונה באוקטובר 2006 נכתב על ידי אובמה בזמן שכיהן כסנאטור של מדינת אילינוי. הספר הפך לרב-מכר של הניו יורק טיימס ושל אמאזון לאחר שאופרה וינפרי הודיעה במהלך המירוץ לנשיאות ארצות הברית על תמיכתה באובמה. בשנת 2008, זכה אובמה בפרס גראמי על גרסת האודיו של הספר.
הרקע לכתיבת הספר

כותרת הספר לקוחה מדרשה אותה נשא הכומר הקודם של ברק אובמה, ג'רמיה רייט. בשנת 2004, בעת שהיה מועמד לסנאט, נשא אובמה את הנאום המרכזי בוועידת המפלגה הדמוקרטית תחת הכותרת: "The Audacity of Hope". הצלחת הנאום סללה לאובמה את הדרך לסנאט וכמועמד בפריימריז לקראת המרוץ הנשיאותי של 2008. הספר אשר יצא לשווקים באוקטובר 2006 הרחיב על מרבית הסוגיות אותן אובמה העלה בנאומו בוועידת המפלגה הדמוקרטית. הספר הפך לרב-מכר יוצא דופן בשביל ספר עיון של פוליטיקאי. אובמה יצא למסע קידום מכירות בציבור ובאמצעי התקשורת, ובמסגרתו, בריאיון ל"Meet the Press" הודיע שלמרות הצהרותיו מהעבר הוא שוקל להצטרף למרוץ הקרוב לנשיאות ארצות הברית.
תוכן הספר

בספר אובמה מתאר את התובנות העיקריות אליהם הגיע כתוצאה מהאירועים אשר עיצבו את חייו וכמו כן מציג את הסוגיות הפוליטיות העיקריות אשר לדעתו עומדות בפני החברה האמריקנית כיום ומספק פירוט לרפורמות אשר, לטענתו, נחוצות על מנת לשפר את המצב הקיים.
אובמה קורא בספר לשיתוף פעולה ולסולידריות בין הדמוקרטים לרפובליקנים. כמו כן, הוא טוען כי לאמריקה הפוטנציאל לספק תקווה לכל תושביה, ללא תלות ברקע שלהם ו/או בהתנסויות החיים שלהם, עם זאת הוא טוען כי על מנת להבטיח כי ההזדמנויות יהיו קיימות עבור כלל התושבים בסביבה פונקציונלית אשר ניתנת לקיום, יש ליישם מספר שינויים מהותיים במדיניות הממשל.
ראו גם

חלומות מאבי
הבטחות שצריך לקיים - ספר שכתב סגנו, ג'ו ביידן, ספר שיצא גם הוא באותה תקופה
הערות שוליים

↑  ג'ולי בוסמן והניו יורק טיימס, חוצפה של סנאטור, באתר הארץ, 13 בנובמבר 2006
↑  MTP Transcript for Oct. 22, באתר MSNBC,‏ 22 באוקטובר 2006
| 0 | 1 | 2 |
| --- | --- | --- |
| הקודם: 2017: Our Endangered Values - ג'ימי קרטר   Ossie and Ruby - אוסי דייוויס ורובי די | פרס גראמי לאלבום הספוקן וורד הטוב ביותר  2008: תעוזת התקווה - ברק אובמה | הבא: 2009: אמת מטרידה - בו ברידג'ס, סינת'יה ניקסון ובלייר אנדרווד |
| ברק אובמה |
| --- | --- | --- |
| משפחה | ברק אובמה האב (אב) • אן דנהאם (אם)  • מישל אובמה (רעיה) • מלאייה אובמה (בת) • נטאשה "סשה" אובמה (בת) • בו (כלב) |  |
| ספרים | חלומות מאבי (1995) • תעוזת התקווה (2006) • ארץ מובטחת (2020) |  |
| הנצחה | המרכז הנשיאותי על שם ברק אובמה • הר אובמה • אפטוסטיכוס ברקאובמהי • ברק אובמה פלאזה |  |
| נשיא ארצות הברית ה-44 | נשיא ארצות הברית ה-44 |  |
| מערכות בחירות | הבחירות לנשיאות 2008 • הבחירות לנשיאות 2012 |  |
| אירועים מרכזיים בכהונתו | מלחמת אפגניסטן (2001-2014) • מלחמת עיראק (2003–2011) • אובמה-קר (2010) • פרשת קייבלגייט (2010) • גל סופות הטורנדו בארצות הברית (2011) • מבצע חנית נפטון (2011) • הטבח בבית הספר היסודי סנדי הוק (2012) • הפיגוע במרתון בוסטון (2013) • מתקפת ההאקרים על סרטי סוני (2014) • הסכם המעצמות על תוכנית הגרעין האיראנית (2015) |  |
| קבינט | ג'ו ביידן (סגן הנשיא) • הילרי קלינטון (מזכירת המדינה) • ג'ון קרי (מזכיר המדינה) • רוברט גייטס (מזכיר ההגנה) • ליאון פאנטה (מזכיר ההגנה) • צ'אק הייגל (מזכיר ההגנה) • אשטון קרטר (מזכיר ההגנה) |  |
| שונות | השבעתו הראשונה לנשיאות (2009) • נאומו באוניברסיטת קהיר • כרזת ה"תקווה" (2008) • השבעתו השנייה לנשיאות (2013) |  |
דלעת

ערך זה עוסק בסוג צמח ממשפחת הדלועיים. אם התכוונתם למשמעות אחרת, ראו .
| דלעת |
| --- | --- |
 שדה דלועים
מיון מדעי
ממלכה:: צומח
מערכה:: צמחים וסקולריים
מחלקה:: דו-פסיגיים
סדרה:: דלועאים
משפחה:: דלועיים
סוג:: דלעת
שם מדעי
 Cucurbita ‏לינאוס, 1753

זנים שונים ונדירים בפסטיבל דלועים בציריך
דלועים מוצעות למכירה בשוק קאריבי
שדה דלועים בבארות יצחק
דלעת שנפלה ונשברה
דְּלַעַת (שם מדעי: Cucurbita כינוי נוסף: קלבסה/קלוסה) היא סוג צמח ממשפחת הדלועיים. משפחה זו כוללת צמחי גן מוכרים כגון קישוא, מלון, מלפפון ואחרים. "דלעת" הוא גם השם העממי של כמה ממיני סוג זה, ביניהם דלעת הגינה, דלעת גדולה ודלעת השדה. הדלעת שכיחה ביותר בצבעי כתום כאשר היא בשלה. הדלעת פופולרית בבישול ומשמשת לפיסול ג'ק-או-לנטרן (ראו בהמשך) כחלק מחגיגות ליל כל הקדושים בארצות הברית, אירלנד וסקוטלנד.
אודות

צמח הדלעת הוא חד-ביתי (כולל הן פרחים זכריים והן פרחים נקביים, וצבעיהם צהובים). זני הדלעת נפוצים בחצי הכדור המערבי ופרי הדלעת הוא ענבה בשרנית גדולה. הדלעת משתנה בצורותיה: לעיתים כדורית, אך לרוב מלבנית מוארכת או ביצתית. קליפתה חלקה וצבעיה משתנים. צבען של הדלעת הכתומות נגרם מתכולה של כמויות גדולות של הצבען הצהוב לוטאין, אלפא קרוטן ובטא קרוטן.
הזנים הגדולים שוקלים בדרך כלל בין 18 ל-36 ק"ג. שיא העולם לפרי הכבד ביותר, עומד על 1226 ק"ג לדלעת שגידל חקלאי איטלקי מאזור טוסקנה בשנת 2021.